Folketing
2002-10-31

Det, jeg godt vil sige, er: Vi har måske en mulighed for at gå ind og lave en forhandling om den store kasse, man har i Amtsrådsforeningen, og prøve at få dem til at betale det, som Vestsjællands Amt ikke har overholdt, nemlig skattestoppet. Så efterlyser fru Lone Møller to områder, hvor man kan gå ind og se anderledes på tingene. Jeg har nævnt et, nemlig Samsø Sygehus, hvor personalet selv går ind og siger: Jamen der er nogle ting, vi kan lave anderledes. En anden ting er: Hvorfor skal vi have så mange sygehusledelser i det her land? Vi har en sygehusledelse på ethvert sygehus, og der kunne man jo godt tænke sig til at slå dem sammen. Så til hr. Thomas Adelskov om at bevare sygehusene og skattestoppet: Vi går ind for skattestoppet, det har jeg sagt. Og der er muligheder, amterne har haft så fine muligheder: 5,6 mia. kr. ekstra til sygehusvæsenet - 1,5 mia. kr. er her inkluderet til øget aktivitet, som man så ikke har nået at få brugt - plus de her 340 mio.